ร้านนี้เป็นร้านดังในสิงค์โปรค่ะ มีชื่อเสียงในเรื่องคายา หรือสังขยา อันเป็นอาหารเช้าและของว่างขึ้นชื่อค่ะ ทำให้เมนูส่วนมากของร้านนี้จะคล้ายๆการทานอาหารเช้าค่ะ คือขนมปัง ไข่ลวก และชา/กาแฟค่ะ
 
สำหรับประเทศไทย ก็ได้เริ่มมาเปิดหลายๆสาขาแล้วค่ะ นี่เป็นอีกสาขาที่เราได้มาลองค่ะ เพราะว่าใกล้ออฟฟิต ซึ่งการเดินทาง ใครมาบีทีเอส สามารถลงสถานีชิดลม และเดินมาทางห้าง Mercury ซึ่งอยู่ตรงข้ามเซ็นทรัลชิดลมได้เลยค่ะ เข้ามาจากทางเชื่อมบีทีเอสก็เจอเลยค่ะ หรือใครมาก้างนี้ ก้ตรงดิ่งมาชั้น 3 ได้เลยค่ะ
 
ที่นั่งมีไม่เยอะค่ะ บางช่วงเวลาอาจต้องเล่นเก้าอี้ดนตรีนิดนึง เพราะวันที่เราไป ช่วงกลางวันพอดี คนลุกปุ๊บ รีบนั่งปั๊บเลยค่ะ แต่ว่าคนส่วนมากก็นั่งทานไม่นานค่ะ
 
- Kaya Butter Toast (2 Slices) 70 บาท โทสต์ทาด้วยคายาและบัตเตอร์ เป็นขนมปังปิ้งมาแบบกรอบๆด้านนอก นุ่มนิดๆด้านใน ขนมปังแบบนี้อร่อยๆค่ะ ส่วนไส้จะเป็นการผสมระหว่างคายาหอมหวานนิดๆกับเนยเค็มๆมันๆ แต่เราเคยทานสาขาแรกที่มาเปิดในไทย รสชาติไม่เค็มขนาดนี้ค่ะ จะได้รสพอดีเลยค่ะ แต่วันที่เราทานสาขานี้ มันเค็มเกินไปค่ะ หรือว่าใส่คายาน้อยก็ไม่รู้ค่ะ เพราะขนาดชิ้นบัตเตอร์เท่าเดิม หรือว่าเปลี่ยนยี่ห้อบัตเตอร์ เอ๊ะๆ งงๆ แต่สรุปว่ารสชาติมันไม่กลมกล่อม ทำให้ไม่ปลื้มเท่าไหร่ค่ะ
 
- Kaya Butter Steamed Bread 70 บาท คายาบัตเตอร์สตีมนมสด เป็นขนมปังอบไอน้ำ ชิ้นพอดีคำ หั่นมา 4 ชิ้น เสริฟมาอุ่นๆ ขนมปังนุ่มมาก และชอบมากๆค่ะ ส่วนไส้ได้ความหวานนิดๆหอมๆมากๆ และเหมือนมีผสมไข่แดงเลยค่ะ คือมีรสหวานเค็มๆ คืออร่อย คือปลื้ม คือชอบมากเลยค่ะ แนะนำควรทานทั้งชิ้น เพราะถ้ากัดแบ่งอาจร่วงจากส้อมได้ เพราะขนมปังนุ่มมากๆๆค่ะ (เราแอบจะค่อยๆกัดทาน ร่วงไปครึ่งชิ้น เสียดายเลยอ่า คำต่อไปอ้ากว้างๆทานเลยค่ะ ????)
 
- Iced T'eh 12 ออนซ์ 65 บาท เป็นชาเย็น สีส้มๆมาสวยงามพอลองทาน หือ ลืมใส่น้ำตาลหรือเปล่า หรือออกชาขมนิดๆมันๆ แต่มันจืด เพื่อนเลยเดินไปดูว่ามีให้เติมไซรัปเพิ่มมั้ย แต่ไม่มี เราเลยบอกไม่เป็นไร ทานได้ ก็จืดดี ไม่แสบคอ เหมือนชาจีนใส่นมสดแระมาณนั้นเลยค่ะ ใครชอบทานขมๆไม่หวานอาจจะชอบ ซึ่งเราทานได้ แต่ให้สั่งอีก ก็เมนูอื่นดีกว่าค่ะ 55
 
ใครชอบทานขนมปังนึ่ง ขนมปังปิ้ง ก็มาลองได้นะจ้า